Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 139

1. A területi decentralizáció szerepe az EU-kommunikációban A kommunikációs stratégia társadalmasításában és decentralizációjában alapvetõ szerepet játszanak a regionális, megyei és helyi intézmények, szervezetek. E körbe tartoznak a megyei közgyûlések, a települési önkormányzatok, a helyi oktatási és közmûvelõdési intézmények és a regionális, megyei és helyi szakmai-érdekképviseleti és civil szervezetek. E szervezetek vannak a legjobb helyzetben arra, hogy bevonják a helyi közösségeket a csatlakozási felkészülésbe. A cél az, hogy minden magyarországi település — község, város, budapesti kerület — lakossági csoportjai lehetõséget kapjanak az EU-kommunikációba való bekapcsolódásra. A lokális szinten az önkormányzatok mellett az iskolák, mûvelõdési házak, könyvtárak, civil és szakmai-érdekképviseleti szervezetek szolgálják hatékonyan a kommunikációt. A helyi szinten ezek a szervezetek a kommunikáció közvetítõ egységei, amelyek bevonják a helyi közösségeket és társadalmi csoportokat. Különösen fontos a kisvárosok, falvak lakosságának, illetve azoknak a társadalmi csoportoknak a bevonása, amelyek elsõsorban a lakóhelyükön és helyi intézmények segítségével érhetõk el. Ide tartoznak a háztartásbeliek, a nõk egy része, a nyugdíjasok és inaktívak. A tanulók és a fiatalok EU-kommunikációját az iskolák és helyi közmûvelõdési intézmények szervezik leghatékonyabban. A regionális és megyei szakmai szervezetek az egyes szakmacsoportok informálódását segítik. Végül a helyi civil szervezetek hitelesen képviselik a helyi közéletben és társadalmi önszervezõdésben részt vevõ aktív réteget, akiknek szerepe megsokszorozza a decentralizált EU-kommunikáció hatékonyságát. Az EU-kommunikáció területi decentralizációjának végrehajtásához speciális információk és kommunikációs készségek szükségesek. A helyi EU-kommunikáció szakmai tanácsadását az Európai Információs Pontok (EIP) végzik. Ezek a szervezetek a széles társadalmi rétegek tájékoztatását célul kitûzõ információs irodák. Jelenleg minden megyében mûködik Európai Információs Pont (EIP) Magyarországon. Közülük jó néhány már több éve létrejött (a legfiatalabbak 2000-ben). Az EIP-k többéves tevékenységük során gazdag információs háttérbázist állítottak össze, értékes kommunikációs és szakmai tapasztalatot halmoztak fel. Ezt a tapasztalatot a további EU-kommunikációs tevékenységben (helyi rendezvények, publikációk, információs szolgáltatások lehetõségek stb.) feltétlenül hasznosítani kell. Az EU-kommunikáció területi decentralizációja megyei és helyi szervezetekre épül: — megyei közgyûlésekre, — a fõváros, a fõvárosi kerületek, a megyei jogú városok önkormányzataira, — városok és községek önkormányzataira, — helyi oktatási és közmûvelõdési intézményekre (iskolák, könyvtár, mûvelõdési ház), — civil és szakmai-érdekképviseleti szervezetekre, — a megyei Európai Információs Pontokra.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes